大日本帝國是日本勒1889年到1945年辰光用個國號，是從《大日本帝國憲法》出來個，雖然1936年過後再成為官方文件浪個通用國號；1947年《日本國憲法》頒布過後，日本官方弗再用該隻名字做正式國號。除脫用來叫《大日本帝國憲法》實施下頭個日本，國際浪蠻多用該隻名字來叫日本從1868年明治維新開始到1945年二戰戰敗個辰光，天皇掌握政治實權，同時辰光勒國內搞現代化、勒國外搞擴張政策個歷史時期。